Odense Adresse-Contoirs Efterretninger, 1809-03-02
Det Spørgsmaal om Nationens patriotiske Goddædighed, svarer til dens Formue, besvares i Kjøbenhavns Nyeste Skilderie aldeles benægtende, da lidet af det, som er givet til Flaaden, til de Brandlidte i Hovedstaden, til de Norske og til Staten i Almindelighed kan kaldes betydeligt. De, som ingen Skove eye, hedder det sammesteds have med stor Bram givet alle de Træer, som findes tjenlige til Skibs brug. Og de, som eye Skov, have med stor Forsigtighed bestemt Antallet af Træer o. s. v. J fordums Krige skjænkede private Mænd udrustede Fregatter og de større Kjøbstæder Orlogskibe til Landets Brug. Da Forfatteren imidlertid troer at Mangelen paa cirkulerende Penge er en Hovedaarsag til at ikke større Bidrag indkomme, saa foreslaaer han de Formuende at paatage sig, Mand for Mand, en vis navngiven Sum af Statens Gield, og lade samme hypothisere i deres Eiendomme. Danmark og Hertugdømmenes Kapitalværd er efter en lav Ansættelse af 500 Millioner Rigsdalers Værdie. De 7 Danske Stifter formenes derfor at kunne paa denne Maade uden Besvær paatage sig af Statsgielden omtrent 10 Millioner Rigsd. og Hertugdommene 5 Millioner Rigsd. Ved en saa betydelig Formindskelse af Statsgielden og deraf løbende Renter var det Offentlige meget tjent. Det vilde hæve den synkende Cours. og give den cirkulerende Seddelmasse en reel Værd. Amtmanden over Præstøe Amt, Grev Danneskjold Samsøe, har indberettet til Kancelliet, at der i Stege paa Møen er en Gaard, tilhørende Proprietair Jacob Benzon Resch, til Petersgaard, som han har ønsket kjøbt til Byen for at anvendes til Raadstue, Arbeidsanstalt, o. s. v. Denne Gaard har derefter bemeldte Proprietair Resch, ved Gavebrev af 25 Juli 1808, skjænket Stege Kjøbsted, imod at den indfrier en Prioritet stor 853 Rd. 2 Mk., der, efter Grevens Meldende, ikke er Gaardens halve Værdie, Kancelliet har derpaa forelagt Hs. Majestæt denne Sag, hvorpaa det har behaget Allerhøistsamme, under 9 Januar d. A., allernaadigst at resolvere saaledes: "Vi have med allerhøieste bifald erfaret den velvillige Opofrelse, som Proprietair Resch har gjort, til Beste for Byen Stege. Hvilket vort Kancellie har at tilkjendegive ham. Ridder af Dannebrog, Etatsraad og Professor Riisbrigh, i en lang Række af Aar vort Universitets Prydelse, har udarbeidet en Dansk Oversættelse af Diogenes Laertius om de græske Filosofers Levnet, Meninger og Udsagn, og tilføiet den en udvalgt Samling af Filologiske, filosofiske, historiske og litterariske Anmærkninger, der, ved at fremstille de ældre Filosofiske Begrebers Oprindelse og Historie, tillige indeholde vigtige Oplysninger til den menneskelige Aandskulturs gradvise Udvikling i dens mangehaande Skikkelser. Dette Værk, Resultatet af mange Aars Grandskning, der vil gjøre Forfatterens Navn ligesaa uforglemmeligt i vor Nationallitteratur, som hans Dyd har gjort ham i alle deres Hjerter, der kjendte ham, vorder omtrent 60 Ark stort, og udkommer paa Boghandler Schubothes Forlag, dersom et maadeligt Antal af Subskribentere holder Forlæggeren nogenlunde skadesløs. Da Forfatteren tæller de allerfleste af begge Rigets mange Geistlige blandt sine fordums Tilhørere (og Filologie og græsk Litteratur er en væsentlig Deel af deres Studium) saa tør man med Føie haade, at dette Værk allerede blandt dem vil finde det, til dets Trykning tilstrækkelige, Antal af Subskribentere. - Dette Manuskript var det eneste, Hr. Etatsraad Riisbrigh reddede, da Luerne fortærede hans Boelig Hans kjereste Eiendom, et Bibliothek, der var den største og kostbareste Privatsamling i Kjøbenhavn, brændte, og med det en Dansk Oversættelse af Lukrez, med et rigt Apparat af lærde Anmærkninger. Dette vanskelige Arbeide havde i en Deel Aar været den ærværdige, end uagtet sin høie Alder og skrøbelige Helbred utrætteligen virksomme Oldings Yndlingssyssel.